Boek: Die helaasheid van die dingeIn Die helaasheid van die dinge keer die skrywer terug na sy geboortedorp in Vlaandere. Ons maak kennis met die pa wat trots op sy fiets van kroeg tot kroeg ry om sy pasgebore seun vir sy drinkebroers te wys, met die ouma wie se nagrus alte dikwels deur die polisie versteur word as hulle een van haar dronk seuns huis toe bring, en met die werklose ooms wat meer belangstel in ŉ suipwedstryd as in ŉ deugsame lewe. Dimitri Verhulst se Die helaasheid van die dinge is sowel ŉ pragtige ode aan as ŉ skreeusnaakse afrekening met die dorp van sy jeug. “Hy is een van die grootste en wildste talente in die Vlaamse letterkunde … ŉ Groot stilis, met ŉ genadelose kyk op sake.” – NRC Handelsblad Oor die outeur Dimitri Verhulst (g. 1972) debuteer in 1999 met die versameling De kamer hiernaast, gevolg deur Niets, niemand en redelijk stil (2001) en De verveling van de keeper (2002). Sy romans Problemski Hotel (2003) en De helaasheid der dingen (2006) is baie suksesvol in verskeie tale vertaal. In 2008 is De helaasheid der dingen omskep in ŉ rolprent wat bekroon is met die Prix Art et Essai-toekenning by die Cannes Filmfees se Quinzaine des Réalisateurs, asook drie Golden Starfish-toekennings by die 17de internasionale Hamptons-fliekfees. Ander werk sluit in: Mevrouw Verona daalt de heuvel af (2006), Godverdomse dagen op een godverdomse bol (2008), De laatste liefde van mijn moeder (2010), en ŉ digbundel getiteld Liefde, tenzij anders vermeld (2001). Uitgewer: Protea Boekhuis Prys: R225,00* *Prys onderhewig aan verandering Koop die boek by Graffiti Boeke